Diari Oficial de la Generalitat Valenciana


Sumari del DOGV 4665, del 08-01-2004 (2003/13250)

Informació pública del projecte d'urbanització del sector Mini Fe, amb el número d'expedient 17/1999.
-----------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13934


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del sector Mini Fe, amb el número d'expedient 17/1999. [2003/Q13492]
  
Mitjançant este edicte faig saber que el regidor delegat d'Urbanisme, fent ús de les atribucions atorgades mitjançant la Resolució de l'Alcaldia número 3.779, de data 3 de novembre del 2003, ha dictat, amb data 9 de desembre de 2003, la següent:
  
Resolució del regidor delegat d'Urbanisme número 36:
  
Sagunt, 9 de desembre de 2003
  
Vist que mitjançant Acord Plenari, de data 29 de març de 2001, es va procedir a l'aprovació i adjudicació del programa d'actuació integrada de la unitat d'actuació Mini Fe.
  
Vist que seguint els tràmits de l'expedient, l'agent urbanitzador, amb data 29 de juliol de 2003, número de registre d'entrada 12.204, presenta el reformat de projecte d'urbanització de Residencial Mini Fe, integrat per la següent documentació:
  
- Memòria.
  
- Plànols.
  
- Plec de prescripcions.
  
- Mesuraments i pressupost.
  
- Annexos específics:
  
Projecte xarxa subterrània de mitja tensió.
  
Projecte centre de transformació 1.
  
Projecte centre de transformació 2.
  
Projecte de xarxa subterrània de baixa tensió.
  
Projecte d'enllumenat públic.
  
Projecte d'estudi de seguretat i salut laboral.
  
Resultant que pels servicis tècnics municipals de l'oficina de projectes i obres d'urbanització s'informa amb data 27 de novembre de 2003:
  
Una vegada analitzades les obres incloses en l'àmbit d'urbanització del programa d'actuació integrada Residencial Mini Fe, en el sòl urbanitzable no programat del macrosector VI, a Sagunt, i continguda en els següents documents:
  
Projecte d'urbanització del programa d'actuació integrada Residencial Mini Fe, en el sòl urbanitzable no programat del macrosector VI, a Sagunt, amb registre d'entrada número 12.204, i data 29 de juliol de 2003, que comprén els següents documents:
  
Projecte d'urbanització:
  
- Document número 1: memòria.
  
- Document número 2: plànols.
  
- Document número 3: plec de prescripcions.
  
- Document número 4: pressupost.
  
Annexos:
  
- Annex número 1: projecte específic xarxa subterrània de mitja tensió.
  
- Annex número 2: projecte específic centre de transformació número 1.
  
- Annex número 3: projecte específic centre de transformació número 2.
  
- Annex número 4: projecte específic xarxa subterrània de baixa tensió.
  
- Annex número 5: projecte específic d'enllumenat públic.
  
- Annex número 6: projecte específic estudi de seguretat i salut.
  
S'informa:
  
S'haurà d'aportar prèviament a l'execució de l'obra el plànol de parcel·les resultants segons el projecte de reparcel·lació aprovat amb indicació de la distribució de connexions que es pretén realitzar.
  
Viari/replantejament i rasants:
  
La zona de connexió amb la rotonda de la ronda oest, zona exterior de connexió del polígon, no queda definida pel que fa a textures, i no queda clara la integració del polígon amb esta i les possibles obres que este haja de realitzar per a integrar-se (plantació d'arbusts i/o bardisses, paviments per a vianants, etc.).
  
Haurà d'enderrocar-se i refer-se la vorera a l'oest de M1 com a condició de connexió, tornar a posar la que hi ha actualment, i solucionar la trobada entre l'obra que cal executar i la realitzada per la ronda oest.
  
A l'accés oest a l'hospital se solucionarà la vorera fins al límit amb este accés, la qual queda limitada per: límit de l'hospital, carril bici i calçada.
  
Haurà de donar-se solució al final del vial C al costat de M1 a la manera d'una xicoteta plaça per a vianants i evitar-ne l'accés de vehicles (algunes de les solucions passaria per la col·locació de bol·lards, suport per a testos de fosa, mobiliari, bardissa, etc.), i al seu torn plantejar-se d'una manera menys agresta que els 9 metres de vorera plantejats (terra morterenca, més vegetació, etc. serien solucions possibles).
  
Pel fet de tractar-se d'un sector residencial, s'haurà d'instal·lar una zona de jocs en una de les zones verdes o bé a la platja comentada anteriorment. Esta zona s'executarà amb paviment de taulells de goma, i no podrà estar vorejada per terra morterenca per a evitar-ne la invasió a la zona de jocs.
  
El vial B4 desguassa en el tram més pròxim a l'Hospital de Sagunt cap a este, i es col·loquen únicament dos desguassos a l'entrada del nou accés però sense justificar la correcta evacuació de l'aigua pel que fa a l'àmbit de la zona esmentada (des de l'encreuament B4 amb B2 a l'accés hospital). En vista que no s'introduïsca aigua per vessament a l'hospital haurà d'instal·lar-se un interceptor a tot l'ample de l'accés.
  
Els passos de vianants s'executaran, amb taulells de 20 x 20 centímetres amb tractament de diamant, en tot l'àmbit del rebaix i una franja d'un metre d'ample fins a la línia de façana, tot això en vista a millorar l'accessibilitat a les persones discapacitades tant de visibilitat com de mobilitat.
  
S'haurà de col·locar una parada d'autobús al marge oest del carrer de Ramón y Cajal després de l'eixida de la propietat de l'hospital. Esta parada s'executarà mitjançant l'addició d'un carril separat amb rastell i amb accés restringit «només bus», convenientment senyalitzat verticalment i horitzontalment, i amb la reposició, si cal, del traçat del carril bici executat a les obres de la ronda oest.
  
En les trobades de voreres en els encreuaments de carrers es disposaran escotadures en vorera per a la ubicació de contenidors de fem. Estes escotadures s'ubicaran als carrers de Ramón y Cajal, vial B3 i B4. El nombre, dimensió i emplaçament d'estes escotadures es fixarà després del consens amb l'entitat replegadora de fems i l'oficina tècnica. Esta informació es traslladarà mitjançant un informe per escrit a l'agent urbanitzador prèviament a l'execució de l'encintat de rastell.
  
Clavegueram/pluvials:
  
S'hauran de justificar i indicar, prèviament a la realització de les obres esmentades, els encreuaments de la xarxa de sanejament amb les instal·lacions que hi ha al vial internuclis.
  
El col·lector de pluvials discorre per terrenys inclosos al sistema general, i hauran de presentar la disponibilitat dels terrenys esmentats o la corresponent autorització de servitud de pas d'instal·lacions per part de l'organisme corresponent.
  
La xarxa de pluvials s'haurà de prolongar a tota la longitud del vial est (vial B4) i del carrer de Ramón i Cajal a l'àmbit del sector.
  
No coincidix l'especificació de l'abocament protegit al riu indicada a la memòria i la grafiada als plans. S'haurà de protegir este abocament amb «parets laterals de formigó armat d'alçada variable fins a aconseguir que el desguàs siga estable sense possibilitat de cap afonament» segons s'especifica a la memòria i igualment haurà d'anar protegida la caiguda amb llit d'escullera al riu.
  
Aigua.
  
El finançament de les obres d'aigua des de la connexió a l'avinguda de la Hispanitat fins a la connexió amb el polígon SUNP 6 s'estima pel que fa al mesurament i pressupost com el 50% de l'obra plantejada, i s'hauran de realitzar la totalitat de les obres.
  
El traçat del conducte de diàmetre 110 instal·lat a la vorera sud del vial B2 serà continu, açò és, s'efectuarà l'encreuament amb vial B3, i es mallarà així l'illa de dotacionals amb les d'habitatges. La solució als nusos serà igual a la que es crea a l'encreuament de la canalització del vial C amb el B3.
  
Jardineria, reg i mobiliari urbà.
  
La barrera visual i acústica de Pinus pinea que es pretén executar al costat de la ronda haurà de dotar-se del corresponent sistema de reg i a més el nombre d'exemplars grafiats (18) no coincidix amb la memòria i el pressupost (8), cosa que s'entén que és deguda al fet que alguns dels exemplars ja existixen (si bé no s'indica al plànol). Pel que fa a les xicrandes hi ha un desfasament entre plànol i el pressupost (5) amb la memòria (8), i igualment hi ha desfasament en nombre de bancs i papereres totals [28-26-29 i 18-12-18 (plànol-memòria-mesuraments), respectivament]. S'indica que, en tots els casos, prevaldrà el nombre més gran d'unitats reflectit, i caldrà aportar el plànol de jardineria modificat per tal d'aplicar este criteri.
  
Atés que és un polígon residencial en un principi destinat a habitatges unifamiliars exempts, arrenglerats o aparellats, no sembla lògic col·locar arbres davant d'estos, atés que a l'implantar-se a posteriori l'edificació sol passar que els arbres destorben els accessos a garatges. No obstant això, les testeres de les parcel·les cantoneres no solen, generalment, tindre accessos rodats, i pel que estos carrers són els de major dimensió caldria dotar d'arbres ambdues voreres cosa que incrementaria la qualitat de la urbanització (vials B3 i B4).
  
S'ha d'estudiar la delimitació de les distintes textures de la zona verda i amb el dotacional i tanatori, cosa que cal definir (per exemple, rastell de jardí, travesses de fusta, llambordes, etc.).
  
Els ports per al poblat d'arbres seran els següents: 14/16 centímetres de perímetre de tronc, mesurat a un metre de la base, de 3-3,5 metres d'alçada i en C-50 o semblant, plantada, adobada i amb aportació de terra vegetal. A més portaran un perxell de fusta tractada en autoclau de 5-6 centímetres de diàmetre i 2,5 metres d'alçada en els casos que, per exposició al vent, es considere necessari.
  
Se substituirà el baladre en plantació d'arbusts per una combinació de les següents espècies: Viburnum tinus, Eleagnus ebbingei i Piyracantha coccinea a raó de 2-3 unitats per metre lineal, servida en contenidor de 3 litres i de 50/60 centímetres d'alçada.
  
La xarxa de reg serà doble, açò és, aniran en paral·lel tant la de sistema de reg localitzat com una xarxa de boques de reg i les especificacions de la qual són:
  
- Canonada de PEBD timbrada i homologada.
  
- La xarxa anirà soterrada 40 centímetres sobre generatriu superior de canalització.
  
- En tots els elements d'obra civil travessats es col·locarà un passant de PVC de diàmetre mínim l'equivalent a 2,5 vegades l'exterior de les canonades que cal allotjar, i s'instal·laran arquetes de registre en canvis de direcció i cada 30 metres longitudinals.
  
- Les arquetes seran metàl·liques d'alumini, amb tancament tipus allen i amb identificació de la instal·lació «xarxa de reg».
  
- La xarxa de boques de reg disposarà d'una boca cada 30 metres tant en zones enjardinades com en escossells. Cada boca de reg portarà la seua corresponent arqueta, i serà d'un diàmetre de dos polzades d'enllaç ràpid.
  
- El reg per degoteig tindrà un diàmetre mínim de 16 mil·límetres de les bardisses i serà superficial amb comptagotes autocompensant.
  
- La xarxa d'escossells tindrà almenys un diàmetre de 32-40 mil·límetres de 6 atm de pressió i caldrà inserir-hi un comptagotes autocompensant unit a un microtub de 3 x 4,5 mil·límetres que serà el que portarà l'aigua fins a l'escossell que romandrà soterrat. Cada un dels comptagotes portarà el seu corresponent registre amb arqueta de tapa d'alumini de 20 x 20 centímetres amb tancament tipus allen.
  
Els models de mobiliari urbà que siguen de nova adquisició hauran de tindre les següents característiques:
  
- Els ancoratges (conjunt de caragols, etc.) de les peces han de quedar ocults, tant en els encaixaments propis com en la col·locació.
  
- Les papereres estaran adaptades per a portar bossa, després hauran de disposar del dispositiu de subjecció adequat i no seran permeables al vent (xapa no perforada).
  
- Pel que fas als bancs, el material predominant per al seient serà de fusta, convenientment protegit contra els agents atmosfèrics, amb llistons grans en gruix i grandària; serà recomanable que disposen de respatler rígid i en el cas de posseir recolzabraços, seran elements continus, sense ixents.
  
Senyalització:
  
Hi ha error gràfic en la definició d'aparcament-vorera al carrer B2 marge sud quan es troba amb el carrer de Ramón y Cajal. A la resta de la documentació apareix d'una altra manera però es considera que la vorera en el final esmentat és mínima i s'haurà de prolongar en uns 10 metres per a donar així cabuda al pas de vianants i els bancs prevists.
  
La senyalització de «perill rotonda» en el vial B2 s'ha de suprimir.
  
Tots els passos de vianants als carrers d'un únic sentit disposaran de placa S13 a tots dos costats.
  
A tots els carrers de sentit únic s'indicarà, a l'encreuament amb la via principal des de la qual l'accés està prohibit, amb senyal R-101 a tots dos costats.
  
El senyal R-400a davant el tanatori no s'haurà de situar atés que el gir a esquerra ha d'estar permés. S'haurà de col·locar un stop en este encreuament.
  
A l'encreuament del vial B1 amb el carrer de Ramón y Cajal es col·locarà un stop i no un «cediu el pas».
  
Es col·locarà senyalització de limitació de velocitat «prohibit circular a més de 30 quilòmetres per hora» a l'interior de la urbanització, excepte als carrers de Ramón y Cajal, vials B2 i B4.
  
Al final del carrer B4, prèviament a l'encreuament amb vial B2, es col·locarà una placa indicativa d'accés al pàrquing.
  
S'haurà de fer un altre pas de vianants a l'encreuament de vials B2 amb B3 en el costat est d'este, i es donarà prioritat a l'accés per a vianants a l'hospital davant del rodat i, atés que l'accés rodat al pàrquing es troba en un punt conflictiu (encreuament de carrers), s'haurà d'estudiar una nova ubicació d'este en un altre punt de davant de la façana al vial B2, i fins i tot plantejar-se la duplicació d'accessos atesa la gran capacitat que hi té.
  
Totes les marques horitzontals es realitzaran amb pintura de dos components blanca (general) o groga (nova parada d'autobús).
  
La senyalització vertical que afecte als accessos al vial internuclis i rotonda haurà de ser de 90 centímetres de diàmetre o costat, i la resta de 60 centímetres de diàmetre o 70 de costat segons les normes del MOPT.
  
Infraestructures de telecomunicació/gas:
  
S'haurà de plantejar una alternativa distinta a la instal·lació d'armaris de distribució sobre rasant, amb l'objectiu que tota la instal·lació de telefonia quede soterrada. Este aspecte haurà de consensuar-se amb la companyia subministradora del servici, i s'haurà d'aportar la justificació sobre la solució adoptada prèviament a la realització de les obres.
  
S'hauran d'indicar les corresponents arquetes ICT i les connexions a les parcel·les.
  
S'hauran d'aportar els corresponents informes-convenis subscrits amb les companyies subministradores del servici abans de l'inici de les obres (telecomunicació i gas).
  
Pressupost:
  
Els costs de reposició dels paviments enderrocats per a connexió, encreuament o instal·lació de servicis (tant dins com fora de l'àmbit), així com la demolició i reposició de la tanca del tanatori és una obra que es troba inclosa dins del projecte.
  
Si els mobiliaris urbans que cal resituar (papereres, bancs i parada d'autobús) es troben en mal estat hauran de preveure's com de nova adquisició. El seu cost l'assumirà l'agent urbanitzador. El mateix ha de contemplar-se pel que fa al poblat d'arbres existent i/o que cal trasplantar.
  
Subministrament d'energia elèctrica:
  
Haurà de presentar el corresponent informe-conveni subscrit amb la companyia subministradora en el qual se li indicaran punts de connexió a la xarxa existent, així com les condicions externes del subministrament i les condicions tècniques d'obres que cal realitzar en les possibles afeccions que hi haguera (desmuntatge de línies aèries que sobrevolen la zona, realimentació a subministraments existents...), tot això ha d'especificar-se en la documentació presentada, juntament amb els projectes específics per a l'electrificació de la zona d'urbanització.
  
Mitja tensió: haurà d'obtindre i apostar a esta administració l'autorització dels diferents organismes i propietaris afectats per traçats exteriors a l'àmbit.
  
Centres de transformació: el centre de transformació CT1 haurà d'integrar-se a la zona verda projectada i caldrà aportar en qualsevol cas el plànol en planta de la solució final adoptada.
  
Documentació que cal aportar:
  
Haurà d'aportar per a esmenar les deficiències detectades un annex al projecte d'urbanització, en el qual haurà d'incloure's la documentació gràfica i escrita necessària per a la correcta definició de les instal·lacions i, en concret, els plànols de jardineria (superposant disposició d'enllumenat), xarxa de reg, senyalització i pavimentació de la urbanització en el termini de 10 dies des de la recepció de la present notificació. Així mateix s'haurà d'aportar la disponibilitat de terrenys o servitud de pas per a fer el col·lector de pluvials fins al riu per parcel·la de l'hospital i els corresponents informes-convenis subscrits amb les companyies subministradores dels distints servicis prèviament a l'aprovació del projecte d'urbanització.
  
Atés que el tràmit del projecte d'urbanització ha de desenvolupar-se amb subjecció al que disposa l'article 53 de la Llei Reguladora de l'Activitat Urbanística, en concordança amb el que disposen els articles 52 i 46 d'este text legal.
  
Atés que l'alcaldessa presidenta ostenta, entre altres, les atribucions per al tràmit dels instruments de gestió, d'acord amb les previsions de l'apartat j) de l'article 21 de la Llei 7/1985, de 2 d'abril, de Bases de Règim Local.
  
Atés que mitjançant la Resolució de l'Alcaldia, de data 3 de novembre del 2003, número de resolució 3.770, es resol delegar, en el regidor d'Urbanisme i Manteniment, l'obertura de períodes d'informació pública d'instruments de gestió urbanística.
  
A la vista de tot l'anterior, resolc:
  
Primer
  
Sotmetre al tràmit d'informació pública el projecte d'urbanització del sector Mini Fe, mitjançant un edicte publicat en un diari d'informació general editat a la Comunitat Valenciana, i posteriorment o simultània, en el Diari de la Generalitat Valenciana, i participar-li la possibilitat de formular al·legacions durant el termini de 20 dies, comptats des de la publicació de l'edicte, en el Diari Oficial de la Generalitat Valenciana.
  
Segon
  
Remetre un avís amb el seu contingut als titulars registrals i cadastrals afectats per l'actuació.